મિતાલી ગોહિલ કહે છે કે, “મને ઘણી ખુશી છે કે હું પ્રથમ વાર મતદાન કરીશ. હંમેશાં એવું કહેતી આવી છું કે આપણો મત તો યોગ્ય વ્યક્તિને જ અપાય પછી ભલે તે પક્ષ વિજેતા બને કે નહીં પરંતુ આપણને હંમેશાં સંતોષ રહે કે આપણે કોઇ પણ દબાણમાં આવીને મતદાન નથી કર્યું. દરેક યુવાનની જેમ જ મને પણ મારા હકનો ઉપયોગ કરવો ગમે છે. પરંતુ સાચંુ કહું તો ક્યાંકને ક્યાંક ડર પણ લાગે છે. આજે જે પ્રમાણે ઇલેક્શનની રીત બદલાઇ છે તે જોતા કશું અયોગ્ય ના બને તેનો ભય હંમેશાં સતાવે છે. એક યુવાન તરીકે હું એવુ ઇચ્છીશ કે સૌ પ્રથમ તો આ મોંઘવારી ઓછી થાય. આજે જેના ભાવ જૂઓ તે આસમાને છે. શંુ ખાવું અને શંુ ના ખાવું તે પણ ખબર પડતી નથી. એક સમય એવો હતો કે ઘરમાં રસોઇ બનતી તો ગાય, શ્વાન, ભિક્ષુક અને અચાનક કોઇ મહેમાન આવી જશે તો.. એવો વિચાર કરી બધા માટે રસોઇની તૈયારી કરવામાં આવતી. આજે જે પ્રમાણે ભાવ વધારો થઇ રહ્યો છે તે જોતા કયાંકને કયાંક આપણી સંસ્કૃતિને લુપ્ત થતી ના જોવી પડે તે વિચાર સતત સતાવે છે. જ્યારે સ્વચ્છ ભારત અભિયાનને લઇને પણ ઘણા બધા પ્રશ્નો થાય છે. એક બાજુ દેશને સાફ રાખવાની વાત કરીએ છીએ. જ્યારે બીજી બાજુ વિચારો પરના કિચડને દૂર કરવાનો બિલકુલ પ્રયત્ન કરવામાં નથી આવતો. બદલાવ જોઇએ છે. જેમાં બધાનું સારૃં થાય. કોઇને નુકસાન પહોંચાડીને નહીં પરંતુ હાથમાં હાથ મિલાવી આગળ આવવંુ છે. મારા ગુજરાતનો મને ગર્વ છે અને તેની ગરિમા જળવાઇ રહે તેવી ઇલેક્શન પ્રથાને હું સ્વીકારવા માગુ છંુ. મારા મતના ઉપયોગથી એવી સરકારની રચના જોવા માગુ છું જેમાં માત્રને માત્ર અમન જ હોય.”